Henri Bergson

Henri Bergson (født 18. oktober 1859 i Paris, død 4. januar 1941 samme sted) var en fransk filosof. Han var professor ved Collège de France i Paris 1900-1922. Han ble tildelt Nobelprisen i litteratur i 1927.

 Liv og virke 
 Bakgrunn 
Bergson ble født som det andre av syv barn, i en familie med en polsk far og en engelsk mor, som begge var jøder. Han utmerket seg tidlig ved sin intellektuelle styrke, særlig i matematikk. Likevel valgte han å studere humaniora, ved École normale supérieure, med blant andre Jean Jaurès og Émile Durkheim som studiekamerater, og Félix Ravaisson og Jules Lachelier som lærere. Under denne tid inngikk psykologien i filosofifaget, og dette var den studieretningen som Bergson interesserte seg mest for.

 Akademisk karriere, forfatterskap 
Han ble deretter, i perioden 1881–83, lærer i filosofi i skolevesenet i Angers; derefter i 1884–88 ved skolevesenet i Clermont.

I sin Agrégation de Philosophie fra 1881 diskuterte han verdien av samtidens psykologi. Det første vitenskapelige verket han fikk publisert handlet om hypnose og ubevisst simulering, et verk som foregrep Sigmund Freuds verk om hysteri. Han tok doktorgrad i 1888, slik som fransk tradisjon tilsa, med to avhandlinger: Essai sur les données immédiates de la conscience (utgitt 1889) og den latinske Quid Aristoteles de loco senserit.

I årene 1889–1900 virket han ved forskjellige læresteder i Paris. For sin annen bok, som kom ut i 1896, ble han innvalgt i Collège de France, men han underviste også ved École Normale Supérieure. Etter en avhandling om komikk og latterens rolle i 1900, ble han professor i antikkens filosofi ved Collège de France.

Sin virkelige berømmelse fikk Bergson for verker han skrev etter dette, særlig om metafysikk, personlighet og kreativitet. Han ble en levende legende, og fikk flere betydelige tilhengere blant filosofer, forfattere og kunstnere. Han hadde under 1910-tallet gjesteprofessorater i USA, der han likeledes fikk stort gjennomslag

Bergson ble innvalgt i 1914 som den første jøde noensinne i Det franske akademi. Ettersom han var influert av Herbert Spencer ble hans filosofi avvist av den katolske kirke. Da første verdenskrig brøt ut begynte han å engasjere seg politisk, og han var involvert i opprettelsen av Folkeforbundet. Han ble emeritus i 1919, men fortsatte sitt politiske verv, og ble i 1922 ordførende for UNESCOs forløper, International Commission for Intellectual Cooperation. 

Da Bergson i 1932 kom ut med sitt siste større verk overrasket han ved å behandle moralen og religionen på et vis som fikk hans tilhengere til å begynne å ane at han var blitt dradd i religiøs retning. Det påstås at han under sine siste år konverterte til katolisismen - dette har man hverken kunnet avvise eller bevise.

Han døde i 1941, under andre verdenskrig og mens Frankrike var okkupert av Nazi-Tyskland. Bergson skal ha avslått et tilbud fra Vichyregimet om å bli unntatt fra de antisemittiske lover, og det heter i et rykte at han døde som følge av en forkjølelse han skal ha pådratt seg mens han ventet i kø for å bli registrert som jøde.

Ved hans begravelse bad på hans ønske en katolsk prest requiembønnen.

 Bibliografi 
 Time and Free Will: An Essay on the Immediate Data of Consciousness 1910. (Essai sur les données immédiates de la conscience 1889) Dover Publications 2001: ISBN 0-486-41767-0 – Bergson's doctoral dissertation
 Matter and Memory 1911. (Matière et mémoire 1896) Zone Books 1990: ISBN 0-942299-05-1, Dover Publications 2004: ISBN 0-486-43415-X
 Laughter: An Essay on the Meaning of the Comic 1901. (Le rire) Green Integer 1998: ISBN 1-892295-02-4, Dover Publications 2005: ISBN 0-486-44380-9
 Creative Evolution 1910. (L'Evolution créatrice 1907) University Press of America 1983: ISBN 0-8191-3553-4, Dover Publications 1998: ISBN 0-486-40036-0, Kessinger Publishing 2003: ISBN 0-7661-4732-0, Cosimo 2005: ISBN 1-59605-309-7
 Mind-energy 1920. (L'Energie spirituelle 1919) McMillan. – a collection of essays and lectures
 Duration and Simultaneity: Bergson and the Einsteinian Universe 1922. Clinamen Press Ltd. ISBN 1-903083-01-X
 The Two Sources of Morality and Religion 1932. {Les Deux Sources de la Morale et de la Religion) University of Notre Dame Press 1977: ISBN 0-268-01835-9
 The Creative Mind: An Introduction to Metaphysics 1946. (La Pensée et le mouvant 1934) Citadel Press 2002: ISBN 0-8065-2326-3 – essay collection, sequel to Mind-Energy, including 1903's "An Introduction to Metaphysics"

 Referanser 

 Eksterne lenker 

 Stanford Encyclopedia of Philosophy
 Nautis Project 
 Henri Bergson (1859–1941) med undertitler
 Henri Bergson
 Francia, 1859-1941
 Liv og bibliografi
 Henri Bergson (1859 – 1941)
 Utdannelse og karriere
 Forhold til James

 Henri Bergson's theory of laughter. A brief summary.
 « 'A History of Problems' : Bergson and the French Epistemological Tradition », by Elie During

 Digitale bøker 

 http://www.manitou.uqam.ca/manitou.dll?0=&banque=UQAC&depot=0&format=html&8=V2N1&C=cl%3D&E=Classiques+des+sciences+sociales&A=%5Bexact%5D&O=et&C=mc%3D&Z=bergson&A=%5Btous%5D&7externe_0_UQAC_executer_chercher_conserver.x=0&7externe_0_UQAC_executer_chercher_conserver.y=0&O=FIN&9=&tri=synthese&6+=externe_0_UQAC_executer_chercher_conserver[ Complete works in French on the "Classiques des sciences sociales" website] 
 L'Evolution créatrice (in the original French, 1907)
 1911 English translation of Creative Evolution (html)
 multiple formats at Internet Archive
 1910 English translation of Time and Free Will (html)
 multiple formats at Internet Archive
 1911 English translation of Matter and Memory (html)
 multiple formats at Internet Archive

Kategori:Franske filosofer
Kategori:Medlemmer av Académie française
Kategori:Franske nobelprisvinnere
Kategori:Nobelprismottakere i 1927
Kategori:Nobelprisvinnere (litteratur)
Kategori:Personer fra Paris
Kategori:Fødsler i 1859
Kategori:Dødsfall i 1941
Kategori:Franske etikere